काजलगाव,28  अक्टबरःचिरां जिल्लानि सदर थावनि काजलगावनि पेरेद ग्राउन्डआव दिनै आसाम माइक्र फाइनान्स थुलुंगाखां आरो रेहाय बिथांखि  2021  नि नैथि खोलोबनि गेजेरजों गासै सा  963  मुलाम्फागिरिफोरनि गेजेराव गासै सा  500  मुलाम्फागिरिफोरनो रांखान्थियारि अनसुंथायनि चेकखौ गथायनानै होयो ।बे हाबाफारियाव राइज्यो सभानि एमपि रोनगोरा नार्जारी,मन्थ्रि उर्खाव गोरा ब्रह्म,बिजनीनि एमएलए अजय कुमार रय,चिरां जिल्ला बेंगिरि पि भिजया भास्कर रेद्दि मोनहा नुजाथिनानै मुलाम्फागिरिफोरनि गेजेराव रांखान्थियारि अनसुंथायनि चेकखौ रान्नानै होयो ।रांखान्थियारि अनसुंथायनि चेक गथायनानै गावनि बिबुंथियाव मन्थ्रि उर्खाव गोरा ब्रह्मआ बुङोदि,गोबां आजोफोरा गावयारि महरै एबा गाव गसंथा हान्जा दानानै बेंकनिफ्राय लन लानानै गुबुन गुबुन खामानि एबा फालांगियाव नांथाबदोंमोन ।नाथाय करनानि समाव रांखान्थियारि थासारिया गाज्रि जालांनायनि जाउनाव लन लाग्रा आइजोफोरा लनखौ लुखनो हायाखैमोन ।